A. D. 1909. N*5 XIII. 


CURRENDA 


I 


S. CONGREGATIO CONCILII. 


Í; 


Ne, quae salubriter in Domino constituta iam fuerunt, annorum decursu memo- 
ria excidant, maxime cum, etiam in praesens, haud raro contingat, quod sacerdotes 
non pauci absque S. H. C. Concilii venia ex Italia praesertim in Americam se con- 
ferant, SSmus Dnus noster Pius PP. X decretum, quod inscribitur: De elerieis in 
Americam et ad Insulas Philippinas profecturis, ab eadem S. H. C., die 14 Novem- 
bris anno 1908 editum, vulgari iterum mandavit. 

Datum Romae, ex aedibus sacrae Congregationis Concilii die 7 Septem- 
bris 1909. 


(L. S&) IULIUS GRAZIOLI, Subseeretarius. 


DECRETUM 
DE CLERICIS IN AMERICAM ET AD INSULAS PHILIPPINAS PROFECTURIS. 


Clericos peregrinos, a remotis transmarinis oris venientes, iuxta veterum Pa- 
irum statuta et canonicas sanctiones (tit. 292, lib. I Decret) ipsasque prudentiae 
regulas, nonnisi caute ad sacri ministerii exercitium esse admittendos, neminem pro- 
fecto latet. Nam propter distantiam et dissimilitudinem locorum, de personis earum- 
que qualitatibus ae de valore documentorum, quae ab advenis exhibentur, iustum 
iudicium tute expediteque fieri saepe difficile est; fraus ac dolus (teste experientia) 
aliquando subrepuntí; unde periculum passim imminet, ne indigni ac nequam viri 
super gregem fidelium constituantur, cum gravissima divinae maiestatis offensa et 
rei christianae iactura. 

Ad haee arcenda discrimina, S. Concilii Congregatio, de speciali mandato SSmi 
D. N. Leonis XIII, cireularibus litteris ad Italiae et Americae Ordinarios, die 27 

mensis lulii 1890 datis, legem tulit, qua Italorum sacerdotum migrationem in Ame- 
cam certis regulis contineret. 

Huiusmodi regulae hae sunt: 

»1. In futurum prohibentur omnino Italiae Episcopi et Ordinarii concedere suis 
presbyteris e clero saeculari litteras discessoriales, ad emigrandum in regiones 
Americae. 

9. Exceptio tantummodo admitti poterit, onerata Episcopi conscientia, pro ali- 
quo eius dioecesano sacerdote maturae aetatis, sufficienti sacra scientia praedito, et 
vere iustam afferente emigrationis causam; qui tamen, bonum testimonium habens 
intemeratae vitae, in operibus sacri ministerii cum laude spiritus ecclesiastici et stu- 
dii salutis animarum hactenus peractae, solidam spem exhibeat aedificandi verbo et 
exemplo fideles ac populos, ad quos transire postulat, nee non moralem certitudinem 
praestet, numquam a se maculatum iri sacerdotalem dignitatem exercitatione vulga- 
rium artium et negotiationum. 

3. Sed in huiusmodi casu, idem Italus Episcopus et Ordinarius, omnibus rite 
perpensis et probatis, rem, absque sacerdotis postulantis interventu, agat cum ipso 
Ordinario Americano, ad euius dioecesim ille transire cupit, et habita ab ipso Ame- 
rieano Ordinario eiusdem sacerdotis formali acceptatione, una cum promissione, eum 
ad aliquod ministerii ecclesiastici munus deputandi, de omnibus et singulis ad me- 
moratam S. Congregationem Concilii referat. Quae si tamen assentiatur, tunc poterit 
Episcopus discessorias litteras concedere, communieando cum Americano Antistite 
per secretam epistolam, nisi ei iam cognitae sint, notas emigrantis sacerdotis pro- 
prias, ad impediendas fraudes circa subiecti identitatem. Ex ea dioecesi ad aliam in 
America idem sacerdos emigrare ne liceat, absque nova sacrae Congregationis 
licentia. 

4. Excluduntur in quavis hypothesi presbyteri ritus orientalis. 

5. Quod si non agatur de emigratione, sed de alio Italiae sacerdote, qui ob 
suas peculiares honestas ae temporaneas causas pergere velit ad Americae partes 
satis erit ut proprius Ordinarius, his perspectis, ac dummodo de cetero nihil obstet, 
eum muniat in scriptis sua licentia ad tempus (unius anni limitem non excedens), 
in qua ipsae abeundi causae declarentur, cum conditione, ut suspensus illico maneat 
a divinis, expleto constituto tempore, nisi eius legitimam prorogationem obtinuerit. 

6. Non comprehenduntur his legibus de emigratione in Americas ii sacerdotes, 
qui ad hoe speciali aliquo gaudent apostolico privilegio«. 

Hae lege, noxia plura remota et sublata fuerunt, non tamen omnia, neque ex 
toto. Experientia enim docuit, ex praepostera art. 5 superius recensiti interpreta- 
tione salutaris illius legis effectum saepenumero fuisse frustratum, Praeterea consti- 
tit, nedum ex Italia, sed ex aliis quoque Europae regionibus nimiam esse, quando- 
que etiam perniciosam, sacerdotum migrationem in Americam, et ad insulas Phi- 
lippinas. 

Quare Emi S. C. Patres, plurium Episcoporum relationibus rite, uti par erat, 
inspectis, eorundem Episcoporum votis obsecundantes, rebus omnibus mature per- 
pensis, censuerunt, latius atque uberius esse hac de re providendum nova generali 
lege, quae his capitibus continetur: 

I. Pro Italiae clericis, firmis dispositionibus contentis in circularibus litteris diei 
27 mensis iulii 1890, sub numeris 1, 2, 3, 4 et 6, Ordinariorum omnium tam Italiae 
quam Americae conscientia super plena earum observantia graviter oneratur. Facul- 
tas vero sub num. 5 concessa cireumsceribitur ad casum sítrietae et urgeníis necessi- 
tatis, ut e. g. pro gravi infirmitate alicuius in America degentis, quem christiana 
caritas aut pietatis officium invisere exigant, neque tempus suppetat recurrendi ad 
S. Sedem. Sed in hoc et similibus adiunctis causa urgentis necessitatis in discesso- 
riis litteris clare ae determinate exprimenda erit, absentiae tempus ad sex menses 
cireumseribendum, et de re statim edocenda S. Concilii Congregatio. 

II. Extra Italiam vero, in posterum ne liceat Europae Ordinariis discessoriales 
pro America suis clericis largiri, nisi requisito prius consensu Episcopi dioecesis 
illius, ad quam sacerdos pergere cupit, permutatis ad hunc finem secretis litteris, 
in quibus de aetate et de moralibus atque intellectualibus qualitatibus migrantis 
sacerdotis Americanus Praesul doceatur. Exoeipitur tamen casus strietae et urgentis 
necessitatis, in quo, pari modo ac supra, licentia a proprio Ordinario concedi poterit, 
sed ad sex menses tantum valitura, adnotata eausa urgentis necessitatis, et monito 
per epistolam Episeopo loci, ad quem sacerdos proficiscitur. 

Quo vero ad sacerdotes orientalis ritus serventur dispositiones datae a S. C. 
de Propaganda Fide, litteris diei 12 Aprilis 1894. 

IIL Pro migraturis denique ex qualibet orbis parte ad Philippinas insulas, 
eaedem leges ac normae serventur ac pro Italis sacerdotibus ad Americam pergen- 
tibus, hae tamen differentia, ut pro Europae aliarumque regionum sacerdotibus 
venia expetenda sit a S. Congregatione Concilii; pro Amerieae vero septentrionalis 
sacerdotibus, a delegatione Apostoliea Washingtoniae. 

Itaque in posterum diseessoriae litterae pro clericis in Americam et ad insulas 
Philippinas migraturis conficiantur in forma specifica, iuxta regulas superius statu- 
tas; et aliter factae nullius valoris sint, et qua tales ab Ordinariis illarum dioece- 
seon aestimentur. 

Facta autem de his omnibus relatione SSmo D. N. Pio PP. X. in audientia 
diei 17 Septembris p. p. ab infrascripto Cardinali Praefecto, Sanctitas Sua decreta 
Emorum Patrum confirmavit, per circulares S. C. litteras publicari, et ab omnibus 
rite observari mandavit, contrariis quibuseumque minime obstantibus. 

Datum Romae, ex aedibus S. C. Concilii, die 14 Novembris 1903. 


T VINCENTIUS Card. Episcopus Praenestinus, Praefectus. 


(L8) C. DE LAI, Secretarius. 

2. 
LEGATORUM PIORUM 


DE ONERE CERTIORANDI EPISCOPUM DE LEGATIS AD PIAS CAUSAS. 


Episcopus Bellovacensis litteris diei 21 Martii 1909, inter alia, sequens dubium 
proposuit huie S. Congregationi dirimendum: utrum sacerdotes vel laici possint, 
inscio Ordinario, legata ad pias causas recipere corumque administrationem gerere 
ac respectiva onera, implere. 

Emi Patres S. Congregationis Concilii, exquisito Consultoris voto reque sedulo 
perpensa, in plenis comitiis diei 7 Augusti 1909, respondendum censuerunt: Omnes, 
sive sacerdotes sive laicos, quorum fidei concredita sunt legata ad pias causas, 
teneri de hoe quamprimum certiorem reddere Episcopum, qui $us habet vigilandi 
super administrationem et consulendi securitati eorumdem legatorum. 

Facta vero, die 9 Augusti insequenti, de his omnibus relatione SSmo, Sanctitas 
Sua resolutionem Emorum Patrum adprobare dignata est. 


(L. S) IULIUS GRAZIOLI, Subseeretarius. 

S. CONGREGATIO DE RELIGIOSIS. 


b 
INSTRUCTIO 
CIRCA DEBITA ET OBLIGATIONES OECONOMICAS A RELIGIOSIS FAMILIIS SUSCIPIENDA. 


Inter ea, quae religiosis Familiis maius detrimentum afferunt, quaeque sicut 
earum tranquillitatem perturbant, ita bonam existimationem in discrimen vocant, 
praecipue est numeranda nimia facilitas, qua aliquando debita contrahuntur. 

Saepe enim aes alienum inconsulto et intemperate suscipitur, sive ad excitan- 
das domos, sive ad eas augendas ef ampliandas, sive ad tyrones plus aequo reci- 
piendos, sive ad manum apponendam operibus vel instituendae iuventutis, vel suble- 
vandae miseriae. 

Quae quidem omnia, licet vel in se, vel ratione praestituti finis, sint opera 
laude digna, quum tamen regulis christianae prudentiae et aequae administrationis 
non semper respondeant, ideoque apostoliearum praescriptionum verbis et spiritui 

contraria sint, Deo esse grata non possunt, nec proximo valent permansuram afferre 
utilitatem. 

Quum autem in dies misere succrescat huiusmodi abusus, debita contrahendi 
absque prudentibus cautelis, ét frequenter sine venia, sive Superioris generalis sive 
huius Apostolicae Sedis; attentis peculiaribus et extraordinariis sane circumstantiis, 
in quibus publieae et privatae res oeconomicae versantur; ne domus quaecumque 
religiosao, ex sua leviori agendi ratione, in aere alieno contrahendo damnum in 
posterum persentiant; sanctissimus Dominus noster Pius Papa X, habitis suffragiis 
Emorum Patrum Cardinalium huius sacrae Congregationis negotiis Religiosorum 
Sodalium praepositae, in plenario coetu ad Vaticanum habito, die 30 Iulii 1909, post 
maturum examen, haee decernere, statuere et praescribere dignatus est, a singulis 
Ordinibus, congregationibus, institutis, utriusque sexus, sive votorum solemnium 
sive simplicium, a monasteriis, collegiis et domibus religiosis, sui quoque iuris, vel 
Ordinariis locorum subiectis, apprime servanda: 

I. Moderatores, sive generales sive provinciales seu regionales sive locales nulla 
debita notabilia contrahant, nullasque notabiles obligationes oeconomieas suscipiant, 
directe vel indirecte, formaliter vel fiducialiter, hypothecarie vel simpliciter, cum 
onere vel absque onere redituum seu fructuum, per publicum vel privatum instru- 
mendum, oretenus vel aliter: 

a) absque praevio consensu Consilii generalis seu Definitorii, si agatur de Curia 
generali, aut de domo vel domibus, immediate iurisdictioni seu direetioni Curiae 
generalis subiectis; 

b) vel absque praevio consensu Consilii seu Definitorii provincialis, et expressa 
licentia Moderatoris generalis, accedente voto deliberativo Consilii seu Definitorii 
generalis, si agatur de debitis vel obligationibus a Superioribus provincialibus vel 
regionalibus contrahendis seu suscipiendis; 

c) vel absque praevio consensu Consilii localis seu monasterii sive domus, quo- 
cumque nomine designetur, sub nullo Superiore provinciali seu regionali positae, et 
expressa licentia Moderatoris generalis, eiusque Consilii seu Definitorii generalis. 
Quod si Ordo in varias congregationes seu familias, proprium Praesidem seu Mode- 
ratorem generalem seu quasi generalem habentes, divisus sit, huius Praesidis seu 
Moderatoris eiusque Consilii licentia necessaria omnino erit; 

d) vel absque praevio consensu Consilii localis, si agatur de monasteriis vel 
domibus nulli Moderatori generali subiectis, accedente tamen licentia in scriptis Or- 
dinarii loci, si monasteria seu domus huiusmodi ab Ordinarii iurisdictione vere 
exempía non sint. 

II. In debitis vel in obligationibus oeconomicis contrahendis, habenda est nota- 
bilis quantitas, quae superat 500 libellas, nec attingit 1000, si agatur de monasteriis 
vel domibus singulis; quae superat 1000 libellas, nee attingit 5000, si agatur de 
provinciis vel quasi provinciis; quae superat 5000 libellas, si de Curiis generalibus. 
Quod si domus, provincia vel Curia generalis debita vel obligationes contrahere 
intendat, quae valorum 10.000 libellarum excedant, praeter licentiam respectivi Con- 
silii ut supra, requiritur beneplacitum apostolicum. 

HI. Non lieet per diversa debita vel per obligationes diversas, quae quomodo- 


zc 104) m 


libet contracta sint vel contrahantur, summam respectivam in praecedenti articulo 
expressam superare; sed omnia et singula debita omnesque et singulae obligatio- 
nes, quomodolibet contracta, semper coalescunt. Ideoque nullae omnino erunt licen- 
tiae ad nova debita contrahenda novasque obligationes suscipiendas, si anteacta 
debita vel obligationes nondum exstincta sint. 

IV. Pariter nulla erunt indulta seu beneplacita apostolica ad contrahenda debita 
vel ad susceipiendas obligationes, valorem 10.000 libellarum excedentia, si domus, 
provincia vel Curia generalis oratrix in precibus reticeat alia debita vel alias obli- 
gationes, quibus forsan adhuc gravatur. 

V. Si qua autem congregatio et institutum votorum simplicium aliaeque religio- 
sae Familiae Consilia generalia, provincialia et localia non habeant, illa intra tres 
menses constituant ad hune finem vigilandae administrationis oeconomicae. Monaste- 
ria autem seu domus, quae sint sui iuris, nec Consilium libera capituli localis ele- 
etione constitutum habeant, illud pariter intra tres menses sibi eligant. Consiliarii 
autem per triennium in officio permaneant, et sint quatuor in monasteriis vel domi- 
bus, quae saltem duodecim electores habent, et duo ad minus in aliis. 

VI. Suffragia, de quibus agitur in articulo I, toties quoties exquirantur, et sem- 
per secreta atque deliberativa sint, non mere consultiva; licentiae autem, virtute 
suffragiorum concessae, numquam oretenus, sed in scriptis dentur. Acta vero Con- 
silii subscribantur tum a Moderatore tum a singulis consiliariis. 

VII. Graviior oneratur Moderatorum conscientia, ne per se vel oeconomum, vel 
aliter, eonsiliariis oceultent, ex toto vel ex parte, bona quaecumque, reditus, pecu- 
nias, titulos, donationes, eleemosynas et alia valorem aliquem oeconomieum habentia, 
etiamsi data sint Moderatori intuitu personae; neque de debitis vel obligationibus 
quomodolibet eontraetis taceant; sed omnia plene, exacte, sincere, fideliter revisioni, 
examini et adprobationi Consilii committantur; omnia etiam documenta, bona tem- 
poralia vel oeconomiam respicientia, pariter consiliariis examinanda tradantur. 

VIII. Nulla fundatio monasterii vel domus, nullaque fundationis amplificatio 
vel mutatio fiat, si pecunia solvenda non habeatur, et hac de eausa debita vel obli- 
gationes oeconomicae eontrahenda sint, etiamsi fundus vel materia ad aedificandum, 
vel aliqua pars aedificii gratuito donetur, vel construatur; nec sufficit promissio 
peeuniae etiam in magna quantitate ab uno vel pluribus benefaetoribus tribuendae, 
quia huiusmodi promissiones saepe non adimplentur, cum periculo gravis nocumenti 
materialis et moralis Religiosorum. 

IX. Ut pecuniae, reditus aliique proventus legitime collocentur in aliquo tuto, 
lieito ac fructifero investimento, et ut potius in uno quam in alio investimento po- 
nantur, requiritur votum Consilii, toties quoties exquirendum, exhibitis praefato 
Consilio omnibus notitiis circa formam, modum et alias investimenti circumstantias. 
Quod item valet pro qualibet investimenti mutatione, servatis aliis de iure ser- 
vandis. 

X. Quae de triplici clavi capsam claudente deque ipsius capsae visitatione, 
necnon de recta administratione rerum temporalium praescribuntur in constitutioni- 
bus singularum Familiarum religiosarum, si severiori ratione, quam in singulis arti- 
culis praesentis Instructionis, ordinentur, accurate serventur in iis, quae ipsi Instruc- 

tioni contraria non sint. Et ubi administratio temporalis per propria statuta ordinata 
non fuerit, omnia quamprimum ordinentur, prae oculis habitis quae in Normis, cap. 
VI, dicuntur, quaeque non solum sorores, sed et viros religiosos respiciunt, ut habe- 
tur in nota in fine pag. 9 earundem Normarum posita, salvis semper praeserip- 
tionibus huius Instructionis. 

XI. Fundus, legata et alia quecumque bona, quae quomodolibet Missas adne- 
xas habent, eorumque fructus vel reditus nullo pacto debitis vel obligationibus 
oeconomicis, cuiuscumque conditionis sint, ne quidem ad breve tempus, gravari pos- 
sunt; et pecuniae pro Missis manualibus vel aliis celebrandis aeceptae, ante ipsarum 
celebrationem, nullo pacto nullaque de causa, neque ex toto neque ex parte expendi 
possunt, sed integre servari debent. Qua in re speciali vigilantia procedant tum 
Moderatores tum consiliarii. 

XII. Quae de dotibus monialium et sororum non alienandis ab apostoliea Sede 
iamdudum statuta sunt, erunt apprime servanda. Nullo igitur pacto neque cuiusvis 
utilitatis intuitu fas erit capitalia huiusmodi dotum consumere, quousque respectivae 
moniales vel sorores vivant; sub poenis a iure determinatis. Et Apostolicae Sedis 
venia erit expetenda, si ob gravissimas circumstantias perutilis iudicetur etiam unius 
tantum dotis alienatio. 

XIII. Donationes, etiam titulo eleemosynae vel subsidii, non fiant, nisi iuxta 
conditiones a Sancta Sede praescriptas, et iuxta mensuram in singulis constitutioni- 
bus ordinatam, vel a capitulis, et in eorum defectu, a Superioribus generalibus cum 
respectivis Consiliis legitime determinatam. 

XIV. Omnia, quae in hac Instructione praescribuntur, non solum Ordines, con- 
gregationes et instituta virorum, sed etiam monialium et sororum respiciunt. Viola- 
tores autem earundem praesceriptionum graviter puniantur, ef si violatio sit de iis, 
quae de iure communi vel iuxta praesentem Instruetionem apostolieum beneplacitum 
requirunt, poenis ipso facto subiaceant, alienatoribus bonorum ecclesiasticorum 
inflietis. 

Contrariis quibuscumque, etiam speciali mentione dignis, non obstantibus. 


Fr. I. C. Card. VIVES, Praefectus. 
(L. S) D. L. JANSSENS, O. S. B, Secretarius. 


2. 
DUBIA 


DE NULLITATE PROFESSIONIS SOLEMNIS EIUSQUE EFFECTUUM A NONNULLIS MONIA- 
LIBUS EMISSAE, NON PRAEMISSO TRIENNIO VOTORUM SIMPLICIUM EX IGNORANTIA 
DECRCETI »PERPENSIS«. 


Per decretum sacrae Congregationis Episcoporum et Regularium d. d. 3 Maii 
1902, quod incipit Perpensis!) iniunctum fuit monialibus cuiuscumque Ordinis, ut, 


1) Cfr. Curr. XIII. a. 1902. 

peracta probatione et novitiatu, vota simplicia emittant, nec ad solemnem professio- 
nem admitti possint, nisi expleto triennio a die, qua vota simplicia emiserunt; ita 
nempe »ut si qua, non exacto integro triennio, ad professionem solemnem, quacum- 
que ex causa, admitteretur, profesio ipsa irrita prorsus foret et nullius effectus 
(Decretum Perpensis, II)«. 

Cum autem huiusmodi decretum in notitiam aliquot monasteriorum vel monia- 
lium nonnisi post aliquod temporis spatium venerit, admissae fuerunt ad professio- 
nem votorum solemnium nonnullae novitiae immediate post novitiatum, ex decreti 
ignorantia. Hine quaeritur : 

I. An professio, quam moniales praedictae emiserunt post diem 3 Maii 1902, 
tamquam solemnem, non praemisso triennio votorum simplicium ex ignorantia 
decreti Perpensis, haberi debeat tamquam nulla? Et quatenus Affirmative: 

IL An professio, in iis cireumstantiis emissa, debeat saltem haberi valida, uti 
professio simplex? 

III. An renuntiatio, donationes ete. a moniali factae occasione falis invalidae 
professionis, habendae sint tamquam nullae, ac proinde res donatae ab illa legitime 
repeti possint cum dote ? 

Emi Patres sacrae Congregationi negotiis Religiosorum Sodalium praeposiítae, 
in plenario coetu habito ad Vaticanum die 30 Iulii 1909, re mature perpensa, res- 
pondendum censuerunt: 

Ad I. Affirmative. 

Ad II. Negative. 

Ad III Affirmative. 

Quibus omnibus sanctissimo Domino nostro Pio Papae decimo per infrascriptum 
Secretarium sacrae Congregationis de Religiosis sequenti die relatis, Sanetitas Sua 
responsiones Emorum Patrum approbare et confirmare dignata est. 


Fr. I. C. Card. VIVES, Praefectus. 
(L. S) D. L. JANSSENS, O. S. B, Secretarius. 


3. 
DECRETUM 
DE QUIBUSDAM POSTULANTIBUS IN RELIGIOSAS FAMILIAS NON ADMITTENDIS. 


Ecclesia Christi, licet spirituali gaudio afficiatur, quum fideles matura delibera- 
tione et recta intentione statum perfectionis in religiosis Familiis amplectuntur, qua- 
litatis tamen quam numeri potius sollicita, ingressum in novitiatum et professionem 
votorum ita moderata est, ut eos tantum decreverit ad evangelica consilia in religio- 
sis Domibus servanda esse admittendos, qui divinae vocationis argumenta praebe- 
rent. Ipsum quoque probationis tempus, quod votorum emissionem praecedit, ad hoc 
instituit, ut animi non solum religiosis imbuerentur virtutibus, sed etiam a Superio- 
ribus rite explorarentur. 

Debilitata tamen in regionibus non paucis vitae christianae disciplina, Aposto- 
lica Sedes ingressum in religiosas Familias, examen tyronum et experimentum vitae 
religiosae, paulatim, progressu temporis, severiori quadam ratione ordinavit, editis 
ad rem legibus, quae spem perseverantiae et prosperi exitus firmiorem redderent. 

Quum vero compertum sit, longe melius esse, ut aliqualiter claudantur ianuae 
ingredientibus, ne postea late reserentur exeuntibus, sanetissimus Dominus noster 
Pius Papa X committere dignatus est huic sacrae Congregationi negotiis Religioso- 
rum Sodalium praepositae, ut severiori huiusmodi Ecclesiae disciplinae insistens in 
admittendis alumnis ad novitiatum et vota, haec statueret, ab omnibus religiosis 
virorum Familiis, graviter onerata Superiorum conscientia, fideliter in posterum ser- 
vanda, quae sequuntur: 

Nullimode, absque speciali venia Sedis Apostolicae, et sub poena nullitatis 
professionis, excipiantur, sive ad novitiatum sive ad emissionem votorum postu- 
lantes: 

1.0 qui e collegiis etiam laicis ob inhonestos mores vel ob alia crimina expulsi 
fuerint; 

20 qui a seminariis et collegiis ecclesiasticis vel religiosis quacumque ratione 
dimissi fuerint; 

3.0 qui, sive ut professi sive ut novitii, ab alio Ordine vel congregatione reli- 
giosa dimissi fuerint; vel si professi, dispensationem votorum obtinuerint; 

49 qui iam admissi, sive ut professi sive ut novitii, in unam provinciam ali- 
cuius Ordinis vel congregationis et ab ea dimissi, in eandem vel in aliam eiusdem 
Ordinis vel congregationis provinciam recipi nitantur. 

Contrariis quibuscumque, etiam speciali mentione dignis, non obstantibus. 


Fr. I. C. Card. VIVES, Praefectus. 


(L. S) D. L. JANSSENS, O. S. B, Secretarius. 
4, 
DECLARATIONES 
CIRCA ARTICULUM SEXTUM DECRETI »AUCTIS ADMODUM« EDITI DIE IV NOVEMBRIS 
MDCCOXCIII. 


In articulo sexto decreti Auctis admodum, editi a sa. me. Leone XIII), inter 
alia, haec statuuntur: »Professi tum votorum solemnium tum simplicium ab Ordina- 
riis locorum ad sacros Ordines non admittantur, nisi, praeter alia a iure statuta, 
testimoniales litteras exhibeant, quod saltem per annum sacrae theologiae operam 
dederint, si agatur de subdiaconatu; ad minus per biennium, si de diaconatu; et 
quoad presbyteratum, saltem per triennium, praemisso tamen regulari aliorum stu- 
diorum eurriculo«. 


1) Cfr. Curr. XXI. a. 1892. 

Porro circa genuinum sensum huius articuli, varia dubia sacrae Congregationi 
negotiis Religiosorum Sodalium praepositae exhibita sunt, quae ad sequentia capita 
reduci possunt: 

I. Utrum Superiores Ordinum vel Institutorum religiosorum praefatas testimo- 
niales litteras licite dare, et Ordinarii seu Episcopi licite acceptare possint, si anni, 
de quibus agitur, non fuerint completi, seu non vere academici vereque scholares, 
sed potius abbreviati, non quidem ex incuria, sed quia vel omissae fuerunt vacatio- 
nes, vel horae lectionibus in schola tradendis multiplieatae, vel alia quacumque de 
causa? 

IL Utrum studendes, expleto unius, duorum vel trium respective annorum 
curriculo tfheologico, possint statim ad subdiaconatum vel diaconatum vel presbyte- 
ratum item respective promoveri, ideoque inceptis vacationibus, in fine anni scho- 
lastici dari solitis, quin circulum duodecim mensium complere teneantur? 

III. Utrum iidem studendes, triennio theologico rite completo, teneantur adhuc 
per alium annum, seu per quartum annum scholasticum, theologicis studiis in scho- 
lis incumbere? 

IV. Utrum verba eiusdem decreti Awctós awdmodwin: »praemisso tamen regu- 
lari aliorum studiorum curriculo« respiciant tantum philosophica seu lycaealia stu- 
dia, vel etiam gymnasialia seu humaniorum litterarum, imo primariam etiam insti- 
tutionem ? 

V. Utrum studia philosophica seu lycaealia, humaniorum litterarum seu gym- 
nasialia et primaria necesario ante ingressum in novitiatum ex integro peragi 
debeant? 

VI. Utrum praefata studia, non publice in scholis rite ordinatis, sed privatim 
peracta, valorem habeant legalem, seu qui sufficiat ad licite dandas et licite accep- 
tandas litteras testimoniales ad sacros Ordines? 

VII. Utrum ad valorem legalem studiorum theologicorum, philosophieorum seu 
lycaealium, et humaniorum litterarum seu gymnasialium sufficiat disciplinae princi- 
palis seu theologiae, philosophiae et linguae latinae peritia, vel potius requiratur, 
ut in unaquaque schola tradantur etiam disciplinae aecessoriae, juxta normam 
in bene ordinatis Seminariis regionis vigentem et saltem in substantialibus ser- 
vandam? 

VIII. Utrum et quanam ratione in litteris testimonialibus ad sacros Ordines 
authentice constare debeat de peractis ex integro, tum curriculo seu curriculis theo- 
logicis, tum philosophisis seu lyeaealibus, et humaniorum litterarum seu gymnasiali- 
bus studiis, ut praefatae litterae licite dari possint a Superioribus, ef licite accep- 
tari ab Ordinariis seu Episcopis? 

Et sacra eadem Congregatio, de speciali mandato sanctissimi Domini nostri 
divina proventia Pii Papae X, respondet, prout sequitur: 

Ad I. Negative in omnibus; et quaelibet abbreviatio studiorum abusiva omnino 
habenda est, et penitus illicita. 

Ad II. Affirmative, dummodo tamen complexus trium huiusmodi annorum sal- 
tem triginta tres menses integros comprehendat. 

Ad III. Affirmative, ideoque complexus quadriennii theologici, computatis 
vacationibus seu feriis, quadraginta quinque menses integros comprehendere ne- 
cesse est. 

Ad IV. Respiciunt et philosophica seu lycaealia, et humaniorum litterarum seu 
gymnasialia, et primaria studia. Ideoque haud legalia habenda sunt theologica stu- 
dia, si alumnus cursum philosophicum seu lycaealem rite non expleverit; neque 
legalia erunt philosophicum seu lycaealia studia, si alumnus humaniorum litterarum 
seu gymnasiale curriculum minime compleverit; neque valorem habebit humaniorum 
litterarum seu gymnasiale studium, si alumnus per primariam institutionem rite 
habitam minime praeparatus fuerit. Porro ad legitimum transitum de scholis prima- 
riis ad gymnasiales, de gymnasialibus ad lycaeales, de lycaealibus ad theologicas, 
requiritur testimonium de bene superato perieulo seu examine, a Moderatoribus 
respeetivarum scholarum in forma authentiea obtentum; quod si gravi aliqua de 
causa haberi nequeat, suppleri potest per speciale examen, coram peritis magistris 
subeundum ante transitum ad superiorem gradum seu scholam. 

Ad V. Negative quoad studia philosophica seu lyeaealia; affirmative quoad 
primaria et gymnasialia seu humaniorum litterarum. In casibus tamen specialibus, 
accedentibus gravibus causis, permitti potest, ut ad novitiatum inter clericos admit- 
tatur, qui annum quartum gymnasialem seu humianiorum litterarum rite expleverit, 
dummodo: a) decimum quintum aetatis annum excesserit: b) statim post novitiatum, 
et antequam ad studium philosophicum seu lycaeale adscendat, integrum curriculum 
omnium sftudiorum humaniorum litterarum seu gymnasialium in scholis domesticis 
vel aliis rite ordinatis compleat; c) et finale periculum bene superet. Quod si aga- 
tur de ingressu in novitiatum anno quarto non expleto, recurrendum ad Sanctam 
Sedem. 

Ad VI. Negative. In casibus tamen extraordinariis, qui respiciunt particularem 
aliquem alumnum tantum, qui diligenter studiis incubuit, et in periculo seu examine 
idoneus inventus fuerit, recurrendum ad sacram Congregationem pro eonvalidatione, 
exhibita iurata fide examinatorum, et de tempore transacto in studio privatim pe- 
racto et de bene superato periculo; nisi res sit, non de omnibus disciplinis unius 
anni scholaris, sed de una tantum vel altera disciplina accessoria, gravi de causa 
a particulari aliquo alumno privatim exculta; tunc enim, praehabita iurata fide exa- 
minatorum, ut supra, econvalidatio dari poterit a Superiore generali, accedente voto 
deliberativo sui Consilii. 

Ad VII. Negative ad primam partem, Affirmative ad secundam. 

Ad VIII. Superiores in litteris testimonialibus, expressis verbis, sequentia decla- 
rare debent et testari: 1.9 quoad curriculum theologicum, candidatum a tali anno, 
mense ef die, ad talem usque annum, mensem et diem, et in tali schola studiis theo- 
logicis ad sacrum Ordinem, ad quem praesentatur, necessariis rite incubuisse, et in 
finali periculo seu examine idoneum inventum fuisse; 2.0 quoad inferiora studia, 
eidem curriculo praemitienda: a) eundem ecandidatum, rite peractis primariae insti- 
iutionis studiis, humaniorum litterarum studia in tali schola, et per tot annos acade- 
mieos seu scholares, ex integro explevisse, bene superato finali perieulo; 5) praefa- 

tum candidatum, recte expletis humaniorum litterarum studiis, philosophicum curri- 
culum ex integro in tali schola, et per tot annos academicos seu scholares, comple- 
visse, et finale periculum auspicato superavisse. 

Mandavit insuper Sanetitas Sua, ut salvis, quae de integritate et duratione stu- 
diorum in praesenti documento dicuntur, sacra Congregatio, exquisito ab omnibus 
Moderatoribus generalibus elencho disciplinarum, quae singulis annis scholasticis 
seu academicis adsignatae sunt in respectiva religiosa Familia, una cum tabulis 
horariis singularum scholarum aliisque opportunis informationibus, Instructionem de 
Studiis apud clericos Ordinum et Institutorum religiosorum rite et integre peragen- 
dis praeparet, in plenario Emorum Patrum eiusdem Congregationis coetu examinan- 
dam, et probante Summo Pontifice, publici iuris faciendam. 

Contrariis quibuscumque, etigm speciali mentione dignis, non obstantibus. 

Romae, e Secretaria eiusdem sacrae Congregationis, die 7 Septembris 1909. 


Fr. I. €. Card. VIVES, Praefectus. 
(L. &) D. L. JANSSENS, O. S. B., Secretarius. 


MUTATIONES INTER VENERABILEM CLERUM. 


Praesentatus ad benef. in Bobowa: R. Warchalowski Stanislaus, Senior Vicar. 
cathedr. 

Translati: R. Ludovicus Czapieński, Coop. in Lisiogóra ad Tylmanowa (ad pers. 
inf. parochi), R, Franciscus Chrzanowiez, Coop. in Jurków ad Lisiogóra. 

Applicatus: R. Ladislaus Mrozowski, ad Jurków. 

Examen e scientia theolog. ad benef. curata feliciter subierunt: RR. Dmni Kolo- 
dziej Ignatius et Moryl Florianus, Vicarii cathedr, Praglowski Joannes, Coop. de Wil- 
ezyska, Wolski Bartholomeus, Coop. de Kamienica et Wrebski Ludovicus, Coop. de 
Radgoszcz. 


Z KONSYSTORZA BISKUPIEGO. 


W Tarnowie, dnia 31 października 1909. 


Ks. Dr. Władysław Mysor F LEON 
Kanclerz. BISKUP. 


Nakładem Kleru Dyecezalnego. Drukiem Zygmunta Jelenia w Tarnowie. i 


